Tarmo Kruusimäe

Tarmo Kruusimäe (Kojamees või Juhan Tiik; sündinud 9. aprillil 1967) on eesti muusik ja poliitik, XIII ja XIV Riigikogu koosseisu liige.

Ta lõpetas 1992. aastal Tallinna Vanalinna Täiskasvanute Gümnaasiumi ja 1993. aastal Tallinna Juhkentali Kaubanduskooli kokana. Aastatel 2006–2009 õppis Audentese Ülikoolis rahvusvahelisi suhteid, 2009. aastast on õppinud sama eriala Tallinna Tehnikaülikoolis.

Aastatel 1993–2007 töötas Tallinna meelelahutus- ja toitlustusasutustes mänedžeri, vahetuse vanema, koka ja peakokana. 2007–2009 oli Eesti Noorsootöö Keskuse kodanikukasvatuse projektijuht ja 2010–2015 sama keskuse isamaalise kasvatuse nõunik. 

Aastal 2021. osales ühena seitsmest liikmest riigikogu Õiguskomisjonis, mis otsustas mitte vastata 35 805 inimese pöördumisele sätestada abielu kahe täiskasvanud inimese vahelise liiduna.

Muusika ja meelelahutustegevus
Aastatel 1982–2005 oli ta laulja ansamblites Tugev Tuul, ABS, Vanemõde, Fontaneros, alates 1987. aastast ansamblis Kulo (heliplaadid "Kasatchok" 1990, "Lapsehoidja" 1993, "Suur pettus" 1994, "Onarhia" 2005 ja "Dysenteria" 2006).

Ta on mänginud basskitarri 1984. aastal Vennaskonna esimeses koosseisus. 

26. veebruaril 1994 oli ta Tallinna Linnahallis toimunud Eurolaulu kohalikest ekspertidest koostatud žürii liige.

2010. aasta sügishooajal osales ta telesaates "Tantsud tähtedega".

Ta tegutseb Kaitseliidu Tallinna maleva rokkansamblis Mustad Kolonelid.

Ta on kirjutanud laule.

Poliitiline tegevus
Tarmo Kruusimäe on osalenud kõigil KOV valimistel Tallinna linnas aastast 1993, peamiselt Isamaa kandidaadina. 2017. aasta valimistel kogus ta 974 häält. 

Riigikogu valimistel on ta osalenud alates 1995. aastast peamiselt Isamaa ja Res Publica Liidu kandidaadina. 2011. aasta Riigikogu valimistel kogus ta 1188 häält. 2019. aasta valimistel kogus ta 1811 häält.

2014. ja 2019. aastal sai Kruusimäe Europarlamendi valimistel vastavalt 657 ja 624 häält ega osutunud valituks.

Ta oli alates 1992. aastast Eesti Rahvusliku Sõltumatuse Partei liige ja on alates 1995. aastast olnud selle järglaserakondade liige. Novembrist 2010 oli ta Isamaa ja Res Publica Liidu rahvuslaste ühenduse esimees. 

2005–2017 oli ta Tallinna linnavolikogu ja Kristiine linnaosa halduskogu liige.

2012. aasta sügisel süüdistati teda seotuses kohalike paremäärmuslastega.

Alates 2. juunist 2017 on ta XIII Riigikogus asendusliige ja alates 6. juunist 2017 majanduskomisjoni liige.

15. aprillil 2021 ilmus Kruusimäe Riigikogus toimunud arutelu "Kliimaneutraalne Eesti aastaks 2035?" ajal interneti vahendusel ekraanile, kuna oli registreerinud ennast küsimuse esitajaks. Arutelul osalejatele oli näha, et ta lamas voodis, e-sigaret käes ja taustamuusika oli valjult mängimas. Poliitik ei saanud aru, et oodatakse tema küsimust ning et kuvand tema olukorrast on ekraanil näha.

16. juunil 2021 esitas Kruusimäe Riigikogu istungil peaminister Kaja Kallasele kaks küsimust korraga: "Kas teil on häbi? Ja tõe huvides ......... kas teie nimi on Kaja Kallas?", väites hiljem, et tegu on hea Briti huumoriga ning et ta võitis kihlveoga just kasti õlut.

2021. aastal oli üks seitsmest riigikogu liikmest, kes otsustas mitte vastata 35 805 inimese allkirjaga pöördumisele, et riik sätestaks abielu kahe täiskasvanud inimese vahelise liiduna. Teised liikmed olid Sulev Kannimäe (Reformierakond), Jaanus Karilaid (Keskerakond), Marek Jürgenson (Keskerakond), Urve Tiidus (Reformierakond) ja Vilja Toomast (Keskerakond). Otsustati, et abieluvõrdsus on ühiselt tagatud kõigile "abieluvõimelistele" isikutele ignoreerides küüniliselt petitsiooni tuuma - võimaldada abielluda paaridel, kes seda soovivad. Viis seitsmest komisjoni liikmest, kaasa arvatud Marek Jürgenson ise, olid komisjonis osalemise ajal abielus, kasutades neile võimaldatud hüvesid ei tekkinud komisjonil küsimust, kas samade hüvede keelamine teistele sarnastele paaridele on õiglane või mitte.

Muu ühiskondlik tegevus
 1994 Baltic Music Networki asutajaliige
 2001–2013 MTÜ Jalgpallihaigla juhatuse liige
 juhatuse esimees 2006–2013
 2009 MTÜ Eesti Lipu Seltsi juhatuse liige 
 2015 tegevjuht
 2009 Eesti Linnade Liidu volikogu liige
 2011 Eesti Demokraatlik-Rahvuslike Jõudude Koostöökoja koordinaator

Viited

Välislingid

Tarmo Kruusimäe Riigikogu kodulehel
Tarmo Kruusimäe Tallinna linnavalitsuse kodulehel 
Tarmo Kruusimäe: «Lähen voodisse ühe naisega ja hommikul ärkan kolmega...» Naisteleht, 3. november 2006
Kesknoored: Tarmo Kruusimäe on esmaklassiline jalgpallijobu, Postimees.ee, 17. jaanuar 2007
Tarmo Kruusimäe tahab, et kassaekraan müüja mälu värskendaks, SL Õhtuleht Online, 6. veebruar 2008
Kruusimäe peab pealinna veebilehte käpardlikuks, Postimees.ee, 20. märts 2008
Linnakodanik Tarmo Kruusimäe alias Kojamees, Naisteleht, 30. jaanuar 2009
Tarmo Kruusimäe: "Naised – suhtuge armukesse kui anonüümsesse vibraatorisse", Buduaar, 18. veebruar 2011
Tarmo Kruusimäe: meie ajal tapeti nooreks olemise aeg ära, ERR, 9. märts 2021

Eesti lauljad
Eesti basskitarristid
Eesti kokad
Isamaa ja Res Publica Liidu poliitikud
XIII Riigikogu liikmed
XIV Riigikogu liikmed
Sündinud 1967